Զայրացած, ցասումով լի նրա խոսքը ես չխմբագրեցի, որովհետև սա այն դեպքերից է, երբ մտավորականն այլևս չի կարողանում իրեն զսպել և խոսում է ձևավորված տխուր իրականության մասին: Գրավաճառներին իրենց զբաղեցրած տարածքներից հեռացնելու մասին վաղուց էին խոսում, շատ վաղուց գրավաճառների թիկունքում «գործընթացներ» էին ձևավորվում: Իհարկե, գրավաճառները ինչ-որ բան գիտեին, սակայն համոզված էին, որ անպայմանորեն կլուծվեն իրենց խնդիրները, որ դեռևս գրքի մայրաքաղաք համարվող Երևանում, ուր չափազանց քիչ են գրախանութները, ամեն ինչ կանեն, որպեսզի գրքի վաճառքը ունենա պատշաճ ձև: